Hannes:  Jeemen selle reisi highlight mitmes mõttes. Puruvaene ja konfliktis, aga naturaalne araabia. Sanaa turg on kui  tagasipöördumine ajalukku va Saddan Husseini ja president Salehi pildid, mida siin-seal uhkelt esitletakse. Ülejäänu on puhas käsitöö ja mandlipähklid. Qhatist punnis põski ka suurtes kogustes. Vanalinnas on majad, mis ehitatud 1300 või 1400 aastat tagasi. Kõik hallikas-pruunist tellisest, osad neist päris kõrged- kuni 8 korrust.  Chillisime eile õhtul hammamis ehk araabia/otomani saunas. Hammam olevat üle 600 aasta vana. Uksest sisse mahtumiseks pidime kummardama. Sissekäik nagu kaevikusse ronimine. Alguses  lesisime soojal niiskel põrandal, seelikud ümber puusade. Laed tilkusid niiskusest. Siis hõõrusid kohalikud noorsandidest eriti karvased (no Liivol oli nii karvane, et juukselõikusega oleks võinud rahulikult perseni välja lasta) meilt ikka selliseid hallikaid plastiliini rulle maha…et pärast oli ka pool päevitust läinud. No vist see siis polnudki päevitus vaid lihtsalt totaalne mustsus.  Eile juhtusime turul kebebe nautides kõrvuti laudades istuma 4 islandlasega. Kui laiali läksime, siis tegime juttu. Nad  olid omavahel meie võimalikke tegevusalasid arutades jõudnud arusaamale, et me oleme palgasõdurid. Sellised monsterid näeme praeguseks välja. Tööülesanded jagasime hiljem järgmiselt: Liivo on snaiper ja elektrijuhtmete genitaalidele paigaldamise ekspert, mina olen lihtne kõrilõikaja (sest mul on sellised vuntsid)…teiste osas ei meenu enam. Ühed killerid kõik.  Dijbouti viisad peaks saama täna pealelõunal. Mingit selgust sellest, kuidas me üle mere Aafrikasse saame, ei ole. Ametlikke laevu pole, on vaid  kariloomi ja põgenikke smuugeldavad dhow'd (pisilaevad, sellised kõvera kujuga). Jeemeni merevägi pidi neid tihtilugu tulistama kuna tahavad somaali põgenikke ja piraate hirmutada. Eks tuleb tükk läbirääkimist ja kauplemist…ja kitsesitas suplemist. Ujuda oskame niiet Aafrikasse vast kuidagi siiski jõuame. Lääne-Jeemen on kuradi mägine. Saame kuni 3000 meetriseid kurusid ja jälgilt järske tõuse maitsta…